Home फीचारुड न्यूज़ पत्रकारिता के सामने विश्वसनीयता की गंभीर चुनौती – नायडू
Posted On: May 16, 2018 5:26 PM In: फीचारुड न्यूज़, भोपाल
उपराष्ट्रपति एम.वेंकैया नायडू ने कहा है कि पत्रकारिता के मिशन की बजाय उद्योग का स्वरूप लेने से इसके सामने विश्वसनीयता की गंभीर चुनौती है।
श्री नायडू ने आज यहां कुशाभाऊ ठाकरे पत्रकारिता एवं जनसंचार विश्वविद्यालय के तीसरे दीक्षांत समारोह को संबोधित करते हुए कहा कि पिछले 25 वर्षों के दौरान टी.वी. चैनलों ने अपनी सशक्त उपस्थिति दर्ज कराई है, प्रौद्योगिकी के विकास के साथ स्मार्ट फोन की मदद से डिजिटल मीडिया हम सबके हाथों में पहुंच चुका है। हम सभी सूचनाएं गढ़ने, प्रेषित करने और प्राप्त करने की क्षमता रखते हैं, ऐसे दौर में हमारी जिम्मेदारी और भी अधिक बढ़ जाती है।
उन्होने कहा कि पत्रकारिता और पत्रकारों ने स्वतंत्रता संग्राम में महती भूमिका निभाई थी। उस दौर के लगभग सभी बड़े नेता प्रत्यक्ष और अप्रत्यक्ष तौर पर समाचार पत्रों के माध्यम से जनता में जागरूकता पैदा करने क दिशा में प्रयासरत थे।इलेक्ट्रानिक समाचार चैनलों के बाद अब सोशल मीडिया का प्रभावशाली औजार पत्रकारों के हाथ में है, लेकिन इसके साथ पत्रकारों की जिम्मेदारी और बढ़ गई है।इन आधुनिक सुविधाओं का उपयोग विवेकशीलता के साथ समाज और देश के हित में किया जाना चाहिए।